薛瑄

薛瑄（），字德溫，號敬軒，山西河津縣人（今河津市），明朝政治人物、理學家。永樂庚子解元，聯捷進士。官至禮部右侍郎兼翰林院學士。

生平
薛瑄生於書香世家，祖父薛仲義“通經術，以元末不仕，教授鄉里”。父薛貞曾任元氏縣儒學教諭。

薛瑄幼時聰穎，入私塾學習《詩》、《書》，日記千百言。因其父改官河南鄢陵，便補當地縣學生。永樂十八年（1420年），薛瑄參加河南鄉試，高中第一名，次年聯捷辛丑科進士。宣德三年授官御史，宣德四年（1429年）至七年（1432年）任湖广道监察御史、出使辰州，並監理湖廣銀場（在湘西沅州）這一肥缺，期間以查辦銀礦官員營私舞弊聞名，「在沅凡三年余,所至多惠政」。

因繼母去世歸返。正统初年，任山東提學僉事，升大理寺左少卿。當時王振權傾朝野，薛瑄見之不拜，得罪王振，被逮捕下錦衣衛詔獄，以貪污受賄罪名判處死刑。處斬前夕，王振一位老僕人在廚房流淚，王振問他為什麼哭，僕說：“聽聞今日薛先生要處死。”王振大為震動。後經兵部侍郎王偉等申救，得以免死。

景帝嗣位，經由給事中程信推薦，起用為大理寺丞。景泰二年，推南京大理寺卿。英宗復辟，拜為禮部右侍郎兼翰林院學士，入閣參預機要事務。因見石亨、曹吉祥亂政，上疏請求告老還鄉。天順八年（1464年）六月十五日卒，年七十六。贈禮部尚書，謚文清。隆慶六年（1572年），從祀孔廟。《明史》有傳。《明史·卷二百八十二》：薛瑄，字德溫，河津人。父貞，洪武初領鄉薦，為元氏教諭。母齊，夢一紫衣人謁見，已而生瑄。性穎敏，甫就塾，授之《詩》、《書》，輒成誦，日記千百言。及貞改任滎陽，瑄侍行。時年十二，以所作詩賦呈監司，監司奇之。既而聞高密魏希文、海寧範汝舟深於理學，貞乃並禮為瑄師。由是盡焚所作詩賦，究心洛、閩淵源，至忘寢食。後貞復改官鄢陵。瑄補鄢陵學生，遂舉河南鄉試第一，時永樂十有八年也。明年成進士。以省親歸。居父喪，悉遵古禮。宣德中服除，擢授御史。三楊當國，欲見之，謝不往。出監湖廣銀場，日探性理諸書，學益進。以繼母憂歸。正統初還朝，尚書郭琎舉為山東提學僉事。首揭白鹿洞學規，開示學者。延見諸生，親為講授。才者樂其寬，而不才者憚其嚴，皆呼為薛夫子。王振語三楊：「吾鄉誰可為京卿者？」以瑄對，召為大理左少卿。三楊以用瑄出振意，欲瑄一往見，李賢語之。瑄正色曰：「拜爵公朝，謝恩私室，吾不為也。」其後議事東閣，公卿見振多趨拜，瑄獨屹立。振趨揖之，瑄亦無加禮，自是銜瑄。指揮某死，妾有色，振從子山欲納之，指揮妻不肯。妾遂訐妻毒殺夫，下都察院訊，已誣服。瑄及同官辨其冤，三卻之。都御史王文承振旨，誣瑄及左、右少卿賀祖嗣、顧惟敬等故出人罪，振復諷言官劾瑄等受賄，並下獄。論瑄死，祖嗣等末減有差。系獄待決，瑄讀《易》自如。子三人，願一子代死，二子充軍，不允。及當行刑，振蒼頭忽泣於爨下。問故，泣益悲，曰：「聞今日薛夫子將刑也。」振大感動。會刑科三覆奏，兵部侍郎王偉亦申救，乃免。景帝嗣位，用給事中程信薦，起大理寺丞。也先入犯，分守北門有功。尋出督貴州軍餉，事竣，即乞休，學士江淵奏留之。景泰二年，推南京大理寺卿。富豪殺人，獄久不決，瑄執置之法。召改北寺。蘇州大饑，貧民掠富豪粟，火其居，蹈海避罪。王文以閣臣出視，坐以叛，當死者二百余人，瑄力辨其誣。文恚曰：「此老倔強猶昔。」然卒得減死。屢疏告老，不許。英宗復辟，拜禮部右侍郎兼翰林院學士，入閣預機務。王文、于謙下獄，下群臣議，石亨等將置之極刑。瑄力言於帝，後二日文、謙死，獲減一等。帝數見瑄，所陳皆關君德事。已，見石亨、曹吉祥亂政，疏乞骸骨。帝心重瑄，微嫌其老，乃許之歸。瑄學一本程、朱，其修已教人，以復性為主，充養邃密，言動鹹可法。嘗曰：「自考亭以還，斯道已大明，無煩著作，直須躬行耳。」有《讀書錄》二十卷，平易簡切，皆自言其所得，學者宗之。天順八年六月卒，年七十有二。贈禮部尚書，謚文清。弘治中，給事中張九功請從祀文廟，詔祀於鄉。已，給事中楊廉請頒《讀書錄》於國學，俾六館誦習。且請祠名，詔名「正學」。隆慶六年，允廷臣請，從祀先聖廟庭。

著作
瑄好“程朱理學”，曾言“自考亭（朱熹）以還，斯道已大明，毋煩著作，直須躬行耳。”著有《讀書錄》、《薛文清集》等集，今人輯有《薛瑄全集》。

註釋

參考資料
李賢《通议大大夫礼部左侍郎兼翰林院学士直内阁薛公瑄神道碑铭》
（清）張廷玉等，《明史》，中華書局點校本。
許齊雄：〈國家政治目的和理學家教育理想在官學和科舉的結合——以薛瑄思想為例 〉。
許齊雄：〈我朝真儒的定義：薛瑄從祀孔廟始末與明代思想史的幾個側面 〉。
许齐雄：〈为昭代真儒辩护：明朝人讨论薛瑄從祀问题的一个重要侧面 〉。

外部連結
薛瑄  運城名人

Category:永樂十八年庚子科河南鄉試舉人
Category:明朝河南鄉試解元
Category:明朝翰林
Category:明朝禮部侍郎
Category:孔廟先賢先儒
Category:明朝理學家
Category:河津人
X
Category:諡文清
Category:明朝會試正考官